रैली निकाल कर्मचारियों ने फूंका ऊर्जा मंत्री का पुतला
विद्युतनिजीकरण के विरोध में भारतीय मजदूर संघ ने रैली निकाल कर ऊर्जा मंत्री पुतला फूंका। चुन्नीलाल एवं शिव कुमार व्यास के नेतृत्व में रैली मोहता चौक से शुरू हुई जो कोटगेट पहुंची। कोटगेट पर कर्मचारियों ने नारेबाजी के साथ ऊर्जा मंत्री का पुतला दहन किया। हनुमान दास राव ने कहा कि सरकार द्वारा निजीकरण के फैसले को वापस नहीं लिया जाता है तो भामसं विधानसभा और लोकसभा चुनावों में भाजपा का विरोध करेगी। बृजराज आचार्य ने कहा कि निजीकरण कर सरकार मजदूरों के साथ धोखा कर रही हैं। मोहम्मद फारूक ने कहा कि निजीकरण को किसी भी स्थिति में बर्दाश्त नहीं किया जाएगा। रमेश व्यास ने कहा कि कॉरपोरेट घरानों को फायदा पहुंचाने की कोशिश की जा रही है। शिव कुमार, हसन अली, राजेश गहलोत, रामकुमार ने निजीकरण का विरोध किया। सभी ने मजदूरों को एकजुट होने का आह्वन कर सकारात्मक निर्णय लेने की बात रखी। रैली में गुरदीप सिंह, अशोक, इरफान, राजेंद्र, मोहन, अशोक जोशी सहित जोधपुर विद्युत वितरण निगम श्रमिक संघ के रघुनाथ सिंह एवं सुनील गिरी सहित कई कर्मचारी शामिल थे।
कोटगेट पर ऊर्जा मंत्री का पुतला फूंकते भामस से जुड़े लोग।
hin_Deva hin_Deva hin_Deva